ફિલ્મમાં શ્રુતિ હસનનું કામ પણ સારૂં છે, જોકે શ્રુતિ હસન વધુ બહેતર કરી શક્યા હોત. ગિરીશ કુમારને આ રમૈયા વસ્તાવૈયા બાદ વધુ બે બૉલીવુડ ફિલ્મોની ઑફર મળી છે અને શક્ય છે કે તેઓ શૂટિંગ પણ ટુંકમાં જ શરૂ કરી દેશે. પ્રભુ દેવાના દિગ્દર્શનનો ફાયદો ગિરીશને મળ્યો છે. રમૈયા વસ્તાવૈયા સાઉથ ઇન્ડિયન ફિલ્મની રીમેક છે અને તે ફિલ્મ દિગ્દર્શક તરીકે પ્રભુ દેવાની પ્રથમ ફિલ્મ હતી કે જેણે રેકૉર્ડ બ્રેક કમાણી કરી હતી. રમૈયા વસ્તાવૈયા ફિલ્મ પાસે પણ પ્રથમ દિવસે સારી ઓપનિંગની આશા સેવાઈ રહી છે.